# North West 200

La North West 200, abreujat NW200, és una cursa de motociclisme de velocitat que se celebra anualment des de 1929 a Irlanda del Nord durant el mes de maig. Juntament amb el Tourist Trophy, que té lloc a l'illa de Man, és una de les curses de motociclisme en circuit urbà més famoses del món.

## El circuit

El circuit consta de carreteres normalment obertes al trànsit i passa per les poblacions de Portrush, Portstewart i Coleraine. La longitud total és de 8,9 milles (14,3 km). A causa de la seva forma, el circuit és conegut amb el nom de "The Triangle" i és considerat un dels més ràpids del món, amb trams als quals s'assoleixen velocitats màximes que superen els 300 km/h (Martin Jessopp va establir-ne el rècord de velocitat el 2012 a 335 km/h amb una Ducati 1098R). Per tal de fer-lo més segur en cas d'accident, es retiren o es protegeixen amb bales de palla tots els senyals de trànsit i fanals de les carreteres implicades.

## La cursa

Al començament, la cursa es desenvolupava amb una distància total de 200 milles (322 km), d'aquí el nom. Més tard, la fórmula de competició va evolucionar cap a la seva forma actual, que consta de sis curses separades la durada de les quals oscil·la entre quatre i sis voltes. Els entrenaments, atès que la competició requereix el tancament de totes les carreteres per on passa, es fan a la nit del dimarts i dijous anteriors a les curses, que es disputen dissabte a la tarda.
Molts pilots de fama mundial han participat en aquesta cursa, entre ells Joey Dunlop, guanyador de 13 edicions al llarg de la seva carrera esportiva. Entre 1997 i 2017, l'anglès Michael Rutter va obtenir-hi 14 victòries. El rècord de victòries és d'Alastair Seeley, amb 29. Robert Dunlop va perdre la vida a la North West 200 durant els entrenaments de l'edició de 2008 en sortir del traçat a gran velocitat al revolt de Mather's Cross.

## Guanyadors múltiples

    A 31 de desembre de 2024
Font:
| Victòries | Pilots | Pilots | Pilots | Pilots | Pilots | Pilots | Pilots | Pilots |
| 29 | Alastair Seeley | | | | | | | |
| 15 | Robert Dunlop | | | | | | | |
| 14 | Michael Rutter | | | | | | | |
| 13 | Joey Dunlop | | | | | | | |
| 11 | Phillip McCallen | | | | | | | |
| 10 | Bruce Anstey | | | | | | | |
| 9 | Tony Rutter | | | | | | | |
| 8 | Ian Lougher | Glenn Irwin | Steve Plater | | | | | |
| 6 | Steve Cull | John McGuinness | | | | | | |
| 5 | Arthur Wheeler | Tommy Robb | John Williams | Mick Grant | Woolsey Coulter | Ian Simpson | Ryan Farquhar | Michael Dunlop |
| 5 | Lee Johnston | | | | | | | |
| 4 | Bob McIntyre | David Jefferies | Jimmie Guthrie | Ernie Nott | Eddie Laycock | William Dunlop | Richard Cooper | |
| 3 | Alan Shepherd | Artie Bell | Callum Ramsey | Geoff Duke | Charlie Williams | Jim Moodie | Eric Fernihough | Ralph Bryans |
| 3 | Ray McCullough | Rod Gould | Trevor Nation | Tom Herron | Sammy Miller | Ian Hutchinson | Martin Jessopp | Jeremy McWilliams |
| 3 | Davey Todd | | | | | | | |
| 2 | Alistair King | Andy Watts | Bob Anderson | Carl Fogarty | Charlie Manders | John White | Derek Chatterton | Derek Ennett |
| 2 | Donny Robinson | Fred Stevens | Gary Cowan | Graham Wood | Ian Newton | Jack Brett | John Blanchard | John Cooper |
| 2 | Kevin Mitchell | Peter Williams | Phelim Owens | Dick Creith | Robert Holden | Roger Marshall | Steve Hislop | Tim Hunt |
| 2 | Walter Rusk | Olie Linsdell | Ivan Lintin | Peter Hickman | Richard Cooper | | | |

## Referències

* ↑ «North West 200» (en italià). ttsupportersitaly.com. Arxivat de l'original el 2004-12-31. [Consulta: 6 maig 2006].
* ↑ «The History of the North West 200» (en anglès). northwest200.org. Arxivat de l'original el 2010-03-11. [Consulta: 17 maig 2010].
* ↑ «History of the North West 200» (en anglès). devittinsurance.com. [Consulta: 27 novembre 2023].
* ↑ «North West 200 Records and Stats» (en anglès). devittinsurance.com. [Consulta: 27 novembre 2023].
* ↑ Reichert, Björn. «North West 200» (en alemany). motorrad-autogrammkarten.de. Arxivat de l'original el 2018-01-18. [Consulta: 15 maig 2024].

## Vegeu també

* Gran Premi de l'Ulster de motociclisme

## Enllaços externs

* North West 200 - Lloc web oficial (anglès)